Document ID: /roh_data/filtered/swiss_laws_in_ROHinterleaved.jsonl.gz/5815

This text was translated from DE into Rumantsch Grischun.

Das Bundesgericht beurteilt Beschwerden gegen Entscheide in Zivilsachen. Der Beschwerde in Zivilsachen unterliegen auch:a. Entscheide in Schuldbetreibungs- und Konkurssachen;b. öffentlich-rechtliche Entscheide, die in unmittelbarem Zusammenhang mit Zivilrecht stehen, insbesondere Entscheide:1. über die Anerkennung und Vollstreckung von Entscheiden und über die Rechtshilfe in Zivilsachen,2. über die Führung des Grundbuchs, des Zivilstands- und des Handelsregisters sowie der Register für Marken, Muster und Modelle, Erfindungspatente, Pflanzensorten und Topografien,3. über die Bewilligung zur Namensänderung,4. auf dem Gebiet der Aufsicht über die Stiftungen mit Ausnahme der Vorsorge- und Freizügigkeitseinrichtungen,5. auf dem Gebiet der Aufsicht über die Willensvollstrecker und ‐vollstreckerinnen und andere erbrechtliche Vertreter und Vertreterinnen,6. auf dem Gebiet des Kindes- und Erwachsenenschutzes,7. ... Fassung gemäss Anhang Ziff. 5 des BG vom 19. Dez. 2008 (Erwachsenenschutz, Personenrecht und Kindesrecht), in Kraft seit 1. Jan. 2013 (AS 2011 725; BBl 2006 7001). Fassung gemäss Anhang Ziff. 5 des BG vom 19. Dez. 2008 (Erwachsenenschutz, Personenrecht und Kindesrecht), in Kraft seit 1. Jan. 2013 (AS 2011 725; BBl 2006 7001). Aufgehoben durch Anhang Ziff. 5 des BG vom 19. Dez. 2008 (Erwachsenenschutz, Personenrecht und Kindesrecht), mit Wirkung seit 1. Jan. 2013 (AS 2011 725;  BBl 2006 7001).

Il Tribunal federal giuditgescha recurs cunter decisiuns en chaussas civilas. Al recurs en chaussas civilas èn er suttamessas:a. decisiuns en chaussas da scussiun e da concurs;b. decisiuns da dretg public che stattan en in connex direct cun il dretg civil, en spezial decisiuns:1. davart la renconuschientscha e l’execuziun da decisiuns e davart l’assistenza giudiziala en chaussas civilas,2. davart la gestiun dal register funsil, dal register da stadi civil e dal register da commerzi sco er dals registers per marcas, musters e models, patentas d’invenziun, spezias da plantas e topografias,3. davart la permissiun da midar num,4. en il sectur da la surveglianza da las fundaziuns, cun excepziun da las instituziuns da prevenziun e da libra circulaziun,5. en il sectur da la surveglianza dals executurs da testaments e d’auters represchentants tenor il dretg d’ierta,6. en il sectur da la protecziun d’uffants e da creschids,7. ... Versiun tenor la cifra 5 da l’agiunta da la LF dals 19 da dec. 2008 (protecziun da creschids, dretg da persunas e dretg dals uffants), en vigur dapi il 1. da schan. 2013 (AS 2011 725; BBl 2006 7001). Versiun tenor la cifra 5 da l’agiunta da la LF dals 19 da dec. 2008 (protecziun da creschids, dretg da persunas e dretg dals uffants), en vigur dapi il 1. da schan. 2013 (AS 2011 725; BBl 2006 7001). Abolì tras la cifra 5 da l’agiunta da la LF dals 19 da dec. 2008 (protecziun da creschids, dretg da persunas e dretg dals uffants), cun effect dapi il 1. da schan. 2013 (AS 2011 725; BBl 2006 7001).